en en es en fi fi fi fi en en fi fi fi fi fi en en fi fi fi fi fi en en fi fi fi fi en en fi fi fi fi fi fi fi en en fi fi fi fi fi en en fi fi fi fi fi fi fi fi en en fi fi fi fi fi en en fi fi fi en en fi fi fi fi fi fi fi en en fi fi fi fi fi fi en en fi fi fi fi fi en en fi fi fi fi en en fi fi en en fi fi fi fi en en fi fi fi fi fi en en fi fi fi fi fi fi fr fi fi fi fi fi fi fi fi en fi fi fi en en fi fi fi fi fi fi en en fi fi fi fi fi fi fi fi en en fi fi fi en en fi fi fi fi en en fi fi fi fi fi en en en fi fi fi fi en es en fi en en de cs en en cs cs en en en de cs da en da cs en en cs cs en en en de cs da en da cs en en en fi fi fi fi fi fi fi fi fi fi fi fi fi fi fi fi fi fi fi fi fi fi cs en en en de da da en da cs en en cs da en en en cs cs cs en da cs en en cs cs en en en cs da da en da cs en en cs cs en en en de cs da en da cs en en cs cs en en en cs da da en da cs en en cs da en en en cs cs cs en da cs en en cs cs en en en cs cs da en da cs en en cs cs en en en cs cs da en da cs en en cs cs en en en cs cs da en da cs en en cs da en en en de cs cs en da cs en en cs da en en en cs da da en en de en en de da en en en cs da da en da cs en en cs cs en en en cs sv da en cs cs en en cs en en fi fi fi fi fi fi fi fi fi fi fi fi fi fi fi fr it it fi fi pt en fi it hu hbs_lat fr tr uz en it pt en it fi it fi et fi en eml fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi et fi pt fi fi fi fi fi fi fi fi hu it en fi it fi fi de hu hu fi en pt it fi fi fi fi sv fi fi fi fi fi fi pt fi fi fi it fi en fi en fi fi fi pt sv fi it fi it fi fi en fi fi en it en it it pt pt fi fi et fi fi fi fi it fi cs fi fi hu fi fi fi nl fi it fi fi en
skip to main | skip to sidebar
Hautausmaalla oli sellaista kuin kesän alussa on. Linnut laulavat ja puut ovat kevään vihreää täynnä. Läheiselta tieltä kuului tasainen kohina. Oli aika mennä Armas Mishinin haudalle käymään. Mukana ollut runoilija oli liikuttunut, sanoi että lukee runon toisella kertaa ja suostuu ehkä kuvattavaksi.
Elämä on ennelta arvaamaton ja yllätyksiä täynnä. Armas teki elämäntyönsä Petroskoissa. Hän oli syntyjään Inkerinmaalta. En tiedä muistiko hän siitä ajasta mitään. Hän oli sota-aikana Siperiassa kuten monet muutkin vähemmistökansalliset. Äidinkieli katosi Siperiassa mutta hän löysi sen uudelleen.
Kuka kirjoittaisi runoilijan elämästä kirjan.
Cityhämähäkki kipitti laatoilla. Aina kun tuli saumakohta, se pysähtyi miettimään.
eerikinkadulla, KOP-kolion kohdalla silmäilin kirkkoa ja näytti köhnöttävän taaksepäin ja hieman kallistuen. Voi olla että toriparkin aidat ja muu rekvisiitta hämäsi. Toriparkki Oy on peräämässä kaupungilta noin kahden miljoonan euron summaa Kauppiaskadun kunnostustyöstä. Onko kaupunki tilannut Kauppiaskadun korjauksen vajoamisen estämisksi. Sopii olettaa että laskuja tulee lisää maksettavaksi kaupunkilaisten pussista. Jos toriparkki korjaa kirkon vauriot, niin laskuttaako se seurakuntaa. Olisi mielenkiintoista tietää.
Jo joutui armas aika ja kohta kylvetään uudellavastalla saunassa. Siinä on hieno tuoksu.
Metsäpolku puistoon joka on ihme kyllä saanut olla puisto. Tuosta kuvasta alkaa helposti tarina kun sen näkee.
Lonttistentien ja Helsinginkadun kulmaa siivotaan uuden muurirakentamisen tieltä. Vanha autokauppa, vai oliko se myös korjaamo, en tiedä, on jo melkein muistijälki.
Lemmikkejä Nummenpakalla. Kaunis sininen haalistui kamerankosketuksesta. Pieni on usein kaunista.
Ulkona kuivuneet pyykit, erityisesti lakanat ovat ihaninta juuri nyt. En ole kuullut että Lonttisissa olisi varastettu kuivumassa olevia pyykkejä. En usko että täällä ollaan parempia ihmisiä kuin muualla, mutta pyykkejä ei varasteta, eikä tavaroita siirrellä (jatkossakaan.)
En erityisemmin pidä ruoalla kikkailusta. Tässä hieman basilikaa ja närpiöläisiä pikkutomaatteja ja tietenkin öljyä.
Minusta 70vuotta ja sitä vanhempia kohdeltiin kuin vähä-älyisiä Korona karanteenin aikoihin, mitä saa tehdä ja miten. Useimmat ovat olleet täysissä järjissään ennen Koronaa ja sen jälkeenkin, vaikka joidenkin tekisi mieli olla loukkaantunut,ja aiheesta. Tämä on minun mielipiteeni vakavaan asiaan.
Istutin ruukkuihin taimia pihalle. Ruukkuihin siksi että, jos tulee muuttoja, tai muita tapahtumia. Koskaan ei voi olla varma. Mikään ei ole pysyvää. Ei edes lämmin sää.
Pienet valkoiset kukat kukkivat kirkon seinustalla. On aikainen aamu, torikauppa alkaa heräillä yrtit ja kukat loistavat kilpaa. myös meteli työmaalta alkaa sietämättömänä.
Rako kirkon pohjoisen puoleisessa seinässä suurenee. Pohjoisen puoleinen osa on kalliolla ja loppu kelluvalla savipatjalla. Tyhmenpikin nainen tässä ymmärtää miten käy kun savipatja liikkuu niin kirkko kallistuu.
Minulle tuntematon ortodoksi oli eronnut kirkosta jossakin maaseutukaupungissa. Hän oli ollut ortodoksi monessa polvessa. Häntä oli kusetettu ja kiusattu kirkkoherran toimesta. Kirkkoherra oli ollut vanhaa aatelisukua ja kusipää. Lopulta koko seurakunta käänsi hänelle selkänsä koska kirkkoherra oli niin halunnut. Hän oli perännyt palkkasaataviaan, mutta ei se onnistunut. Ambrosius oli ollut myötätuntoinen, empatia ei auttanut, olisi tarvittu tekoja.
Seurakuntalaiset ovat tyhmiä ja tottelevat kuin pässit. Tämä X-jumalanpalvelija ja seurakuntaemäntä ei varmaankaan saa korkeata prinikkaa, vaikka raatoi ilmaiseksi keittiössä hyväksikäytettynä. Naiset ortodoksisessa kirkossa ovat aina olleet ilmaistyöntekijöitä. Ilmaisesta työstä ja uhrautuvasta toiminnasta ei tunnustusta tule, eikä siunauskirjoja heru. Puhumattakaan oikeudesta terveydenhoitoon.
Mikä mahtaa tarkoittaa papille sopimaton käytös? Tätä mietin ja tulin tulokseen että pappi voi olla miten vittumainen hyvänsä kunhan ei juopottele julkisesti. Ortodoksipapit eivät ole tasa-arvoisia. Jos olet rehellinen ja kohtelet ihmisiä hyvin ja hoidat hommasi mutta taustasi on vaatimaton, niin et pääse eliittiin. Tämä on väärin ja farisealaista. Yksikin kuoron jäsen Turussa sanoi että " Mikä lie pienviljelijän poika Pohjois-Karjalata. Äitikin kävi täällä ja näytti yksinkertaiselta kansannaiselta." Totta, kuorosta ei todellakaan löydy kansannaisia, sieltä löytyy henkilöitä jotka luulevat itsestään liikaa. Hyvin he laulavat, ei siinä mitään mutta nöyryyttä heillä ei ole.
Arkkipiispa Leo voisi mennä eläkkeelle ja viettää hyvää elämää luonnon ja omiensa kanssa.
Kuka kertoisi mitä toristamme tulee
Valkoiset kukat ortodoksisen kirkon vierellä. Torielämä tynkätorilla on vilkasta sillä on kukkien ja muiden istutettavien taimien sesonki. Vihdoinkin lämpenee sää ja karheankolea turkulainen ilo näyttäytyy. Nämä ihmiset eivät ole empatian mestareita. Toriparkkityämaalta kuuluu häiritseviä ääniä. Epätietoisuus torin tulevast luonteesta puhututtaa kansaa. Tuleeko siitä viihdetori vai arkipäivän kauppapaikka. Miksi muuten torikauppaa hajauteta lähiöihin? Tätä voisi pohtia ihan vakavasti.
Kirkon portaat pakenevat paikaltaan pikkuhiljaa, Musta onkalo nielee valon toivon ettei yksikään lintu tee pesää porrasonkaloihin. Metropoliitta emeriitus Ambrosius sanoi:" Turussa ei rakenneta kalliolle." Tämä pitää kirjata muistiin.
Turkua on vaikea kestää, saati ymmärtää. Turkulaisuus synnyttää ahdistusta. Jarkko Laineen kuolosta on jo kauan. Hänen naapurinsa sanoi että Jarkolla oli aina kännykkä korvalla. Hän kuoli aivosyöpään. Kukaan ei uskalla tehdä hänen kirjallisesta tuotannostaan tieteellistä tutkimusta koska se herättäisi liikaa intohimoja. Ystäväni Maru sanoi että mukana on "homovärinää, vaikka Jarkko ei olekaan homo.) Markku Into olisi helponpi tutkimuskohde, hän ei ollut kaikkien kaveri. Innon viimeinen runo on kyllä timantti.
Joskus tuntuu että tässä kaupungissa leijuu kulttuurikomissaarin haamu.
Posted by quijote at 8:19 AM No comments:
Friday, May 22, 2020
Elämä on elettäväksi annettu
Kuvassa Elma Penttinen Kivilahdenkylästä, Vaaran Penttilän talosta. Myöhemmin hänen nimensä muuttui Hämäläiseksi ja asuinpaikka Vinkaraksi. Yhdeksän lasta, joista kasi vanhinta poikaa kuollut ja yksi kaksonen menehtynyt kauan sitten. Lastenlapsia ja lastenlaten lapsia ja taitaa olla lasten lasten lastenlapsiakin lukematon määrä. Surua on ollut, mutta iloa kuitenkin enemmän
Äitini täyttää tänään 95 vuotta. Hänen juhlansa keskittyy puheluiden vastaanottamiseen ja lähetettyjen tervehdysten ja kirjojen lukemiseen. Yksi serkku oli puhelimessa laulanut virren ja lukenut psalmin. Äitini sanoi arvostaneensa kirkollista tervehdystä. Kahvit mansikkakakulla pienessä piirissä ja sitten hän ilmoitti että heinäkuussa Vinkaran pihalla tavataan isommalla porukalla. Äitini rakastaa juhlien järjestämistä ja ennen muinoin kaiken piti olla itsetehtyä.
Tuossa kuvassa hän on nykyajan mukaan teini. Viisitoista vuotiaana hän meni tädilleen piiaksi Tuupovaaraan, ihan rajan pintaan. Sodan alussa tila muonitti sotilaita ja koko ajan oli "vihollisvaaran" mahdollinen tulo rajan yli ja heille oli järjestetty hevonen valmiiksi nopeaa lähtöä varten. Onneksi vihollinen ei hyökännyt.
Hän kävi karjanhoitokoulua. Hän oli ajatellut ruveta itselliseksi uranaiseksi karjatalousalalla.Sitten hän meni naimisiin isäni kanssa ja sen jälkeen oliki työtä ja synnytyksiä ja olihan niitä lehmiäkin. Isäni oli mies jonka mielestä miehen kunnia vaati emäntänsä elättämistä. Urahaaveet jäivät.
Isäni kuoltua äiti on ollut suvun matriarkkana menestykkäästi. Hän on iloinen ja valoisa ja hyvinkin järkevä ja organisointikykyinen. Horoskooppimerkiltään hän on härän ja kaksosten sekoitus.
Hän on Portugalin kävijä, siellä hänen astmansa pysyi oireettomana.
Pohjois-Karjalassa vihertävät puut jo. Aurinko paistaa ja lämpö on tuntuvaa.
Posted by quijote at 3:58 PM No comments:
Thursday, May 21, 2020
Sopivatko männyt Puolanpuiston puiksi
Kevät tulee, kukat riehaantuvat kasvamaan ja linnut melskaavat. Mitä kukkia nämäkin ovat?
Miksi Puolalanmäen vanhat puut pitää kaataa pois. Eivät ne varmasti kaikki ole pystyynkuolleita ja korvattavia männyillä. Outoa vaikka Alvar aalto suosi mäntymetsää paimon parantolaa suunnitellessaan, en ymmärrä mitä tämä mäntyjen parantava vaikutus kuuluu Puolalanpuistolle. siellä on vanhastaan koivuja ja lehmuksia.
Katsoin taas kerran Taistelu Turusta dokumenttielokuvan. Postimerkkikaavoitus on edelleenkin käytäntönä ja pelkään pahoin ettei se lopu vielä aikoihin Turussa. Ortodoksinen kirkko seisoo omalla tontillaan ja sitä ei voi kaavoittaa. Edellinen kirkkoherra yritti kyllä kaupunkia paaluttamaan kirkkorakennuksen mutta siinä tallattiin taas vapaamuurarien ja muiden munantervaajaveljien varpaille. Nämä veljestön jäsenet eivät ikinä hellitä. mikä mahtoi olla silloisen piispan osuus tässäkin suhmuroinnissa.
Koronan risti sentään saanee olla paikallaan. Jos se katoaa Koroisten niemeltä, niin katoaa Turun identiteetti kulttuurin kahtona.
Posted by quijote at 8:51 PM No comments:
Tuesday, May 19, 2020
Kaupungilla kävellessä löytää porttikongeja ja rautaportteja joissa on yleensä jämerät lukot. Porttikongit ja rauta-aidat saavat minut mielentilaan.
Tämä on Portsasta. Tällainen leppoisa iltapäivän hetki tässä. Ylempänä Puutarhakadulla yksi potkulauthurjastelija oli hilkulla jäädä auton alle. Kuljettaja oli hyvin järkyttynyt ja tarvitsi kuuntelijaa. Teini todella tuli piittaamatta auton eteen ja jatkoi matkaansa pysähtymättä.
Posted by quijote at 4:49 PM No comments:
Monday, May 18, 2020
Kuvasin tämän erään rautaportin läpi. Olen useinkin ihastellut tätä japanilaista maisemaa ohi kävellessäni.
Äitini 90-vuotis päivillä viisi vuotta sitten oli lämmin ja aurinkoinen sää. Istuimme kotimaisemissa pihalle katetuissa päydissä. Nyt viikolla olevat 95-vuotis synttärit ovat ilmeisesti viileässä ilmastossa. Tervehdykset ja sosiaalinen juhliminen jäänee virtuaaliselle tasolle. 100-vuotisjuhlat tulevaisuudessa voivat olla Koronavapaat.
Jos joku väittää ettei korona rassaa, niin valehtelee.
Illalla katsoin Turun valtuustonkokousta ja demarit, kokoomus, vihreät ja persut ovat sivistymättömiä ja heiltä puuttuu historian, kauneuden ja kansallismaiseman tunnistamisen taito. Totuus, hyvyys ja kauneus on kadonnut valtuustosta. Kyllä minä ymmärrän että kokoomus ja demarit ajavat politiikkaa joka palvelee munantervaajien veljestön etuja, mutta että vihreät ovat menettäneet johtotähtensä. Kysymys on Koroisten kaavasta ja muinaisalueesta ja loput tiedättekin Suomen sivistyksen alusta Lounaisessa Suomessa. Eikö tässä kaupungissa löydy enää yhtään rehellistä ihmistä. Minua häiritsi suunnattomasti tunne että tässä on asiat sovittu edeltä ja ollaan ylimielisiä. Museovirastollakin on mielipide ja kanta tässä asiassa. Sillä ei liene merkitystä. Siirtolapuuharhat ovat hyviä oikeassa paikassa.
Eipä minulla muuta. Koroinen on muutakin kuin jonkun poliitikon juoksu ja pyöräilyalua. Misssä välissä näistä on tullut itsekkäitä oman edun tavoittelijoita.
Posted by quijote at 4:24 PM No comments:
Saturday, May 16, 2020
Suljettu Turun linja-autoasema. Rakennuksen ovat suunnitelleet arkkitehdit Harald Smedberg ja Totti Sora ja otettiin käyttöön 1938. Se edustaa funknationalistista tyyliä. Linja-autoasema on suojeltu valtakunnan tasolla yhdessä viereisen kahvilan ja Esson huoltoaseman kanssa. Ne muodostavat yhdessä merkittävän kulttuuruympäristön. Sulkeminen liittyy suunnittelussa olevan matkailukeskuksen rakentamiseen. Onneksi on kevät ettei matkustajia palele ulkona odotellessa.
Kurkistus suljettuun porttikongiin paljasti puutaloalueen keskellä kaupunkia. Olen joskus takavuosina käynyt tuolla 1800-luvun loppupuolella rakennetussa pihassa. Viehättäviä puutaloja joiden huonekorkeus ei ole kovin korkea ajatellen kirjahyllyjä.
Tämä asetelma osui silmään kadulla.
Kävelin kävelykatua ja näin miten häiritsevästi käyttäytyvä iso mies löi katuun vanhemman miehen. Menin kysymään että sattuiko. Sitten tuli joukko huolestuneita ihmisiä paikalle, ja häirikkö tuli myös ja halusi kaiketikin miehen nousevan ylös, jotta voisi tintata uudestaan. Maassa makaavaa ei paatuneinkaan lyö. Koska paikalla oli ihmisiä auttamassa, lähdin pois.
Kaikki on jotenkin erilaista ja outoa.
Posted by quijote at 12:22 AM No comments:
Friday, May 15, 2020
Tärinätorilla oli täriseviä ääniä. Torin uusi-ilme on valistettu kaupunkilaisten katsoa mikäli kiinnostaa. Minusta torin uusi ilme näyttää juppioleilijoiden nautinta ja viilistely keskukselta. Torin varsinainen idea on kauppapaikka, tuohon uuteen ilmeeseen ei torikauppa sovi jo pelkästään arkisen elämän luonteensa vuoksi. Tämä on minun kannanottoni torista.
Kirkon edessä vajoamaa mittaavat vihreäliiviset henkilöt. Kirkon takaosassa olevat murtumat suurenevat ja jos joku tarvitsee ehtoollista ahdistukseensa, niin sitä saa kyllä. Kaikesta on tullut vaikeaa useimmille. Kiinalainen koulutettu henkilö sanoo Coronan olevan ihmisten aiheuttaman ja tekemällä tehdyksi. Tästä voisi hänen entisessä kotimaassaan saada äkkikuolemantuomion.
Suomalaiset ovat ottaneet karanteenisuosituksen kirjailaimellisesti. Varmastikin olemme maailman totteliain kansa. Kohta kaikki oleilevat asunnoissaan oleiluelämään mukautuen. Kamera on hyvä, melkein kuin koira, sen taakse voi kadota. Yliopistolla ei oleilijoita suvaita Maija Vander kertoi aikoinaan, vuoria pitää siirtää ja olla kaunis, ja nyt taitavat yliopistollakin olla oleilemassa kotonaan, kaikki kauniit ja rohkeat. Tämä oleilija pakkaa kameransa kohta ja lähteen tuoreiden sämpylöiden tuoksuessa kenttätyöhön kaduille ja kujille.
Turussa viileää ja märkää näin aamulla ja nyt kadut kuivuvat auringossa jo. Olemme pelastettuja ja ilo on tullut elämäämme sillä auringolla on voimaannuttava vaikutus.
Posted by quijote at 10:05 AM No comments:
Tuesday, May 12, 2020
Österbladin tontti ja kauniit talot
Monikin kaupunkilainen on kysellyt mitä kuuluu Österbladin tontille ja taloille. Tontin ja talojen omistajaa ei kiinnosta edes vastata kyselyihin. Talot kaiketikin kuuluvat suojelun piiriin. En käynyt sisäpihalla, mutta oletan että omistaja ei ole kovinkaan hyvin pitänyt huolta rakennuksista. Aikoinaan omistaja yritti saada kaupungin uuden kirjaston rakennusoikeuden tuolle tontille. Kaupunki vetäytyi hankkeesta viisaasti. Omistaja tekisi hyvän kulttuuriteon kantaessaan vastuun rakennuksista.
Jotkut nimittävät taloja "juutalaiskortteliksi ja getoksi. Minusta nuo talot ovat kauniita ja kunnostettuna ne edustavat kaupunkimaisemaa hienosti kirjastoa vastapäätä. Samassa korttelissa oleva Turun Sanomien toimitustalo, jonka on suunnitellut Arkkitehti Alvar Aalto, sai ainakin uuden katon.
Turussa kaunista ja tuulista. Ei kovin lämmintä.
Posted by quijote at 4:34 PM No comments:
Monday, May 11, 2020
Kirjailija, runoilija ja kääntäjä Kai Nieminen täyttää tänään 70-vuotta. Onnittelemme häntä!
Posted by quijote at 10:40 AM No comments:
Sunday, May 10, 2020
Huikean kaunis sunnuntai tulossa
Jussi Mäntysen Hirvi-patsas kupittaanpuistossa. Se on Jussi Mäntysen lahja Turulle ja paljastettiin 1968. Hänen ensimmäinen Hirvi-patsaansa seisoo Viipurissa Torkkelin puistossa ja vuosi oli 1928. Näitä kuparivaloksia on Lahdessa, Helsingissä ja Turussa. Ensimmäinen, Viipurissa oleva Hirvi-patsas on pohjoismaisten metsästäjien tilaus.
Kävelin eilen hautausmaalla patsaan ohi. Nyt on äitienpäivä, sää on kaunis ja perheet lienevät puistossa kuten eilenkin. Kaiken tämän idyllisen takana lymyää Corona. Elämämme on muuttunut kauhutieteiselokuvaksi joka vain jatkuu ja jatkuu.
Rakastan ryteikköjä niiden monimuotosen elämän vuoksi. Tämä kuva on jostain hautausmaan läheltä.
Posted by quijote at 9:25 AM No comments:
Saturday, May 9, 2020
Mitä helvetillisenpi elämä, sen taatunpi on taivaspaikka
Tie taivaaseen käy helvetin kautta.(Martti Luther)
En ala analysoimaan tätä tässä. Sanon vaan yksioikoisesti: "Mitä helvetillisenpi elämä, sen varmemmin pääsee taivaan ihanuuteen." Tämä on vastoin kirkollista elämää jossa pyrkimys näyttäisi olevan kaiken elämään kuuluvan pahan ja epämiellyttävän karkoittaminen. Tällöin yritetään luoda taivas maanpäälle ja sen kautta mennään helvettiin sutjakkaasti. Martti Luther taisi olla häirikkö kirkollisissa piireissä. Tämän päivän häiriköt pannaan hiljaisiksi ja syrjään, ainakin kirkon piirissä. Ortodoksikirkon piirissä heidät julistettiin Venäjällä Jumalanhulluiksi ja kanonisoidaan pyhiksi myöhemmin. Venäjällä olivat nuo houkat, Kreikassa oltiin maanläheisinpiä ja esimerkiksi, kun maatyöläiset näkivät pappien kuljettavan Johannes Kastajan pyhää ja parantavaa pääkalloa sairaan luo, he totesivat:"Kallo menee." Kun papit kävelivät takaisin ja ohittivat heidät, he totesivat: "Kallo palaa." Mitä sitä sen enenpää vouhkaamaan. Suomessa taas ollaan melkein luterilaisia.
Kuuntelin aamulla Kuusi kuvaa lähetystä jossa pastori Kaj Sadinmaa kertoi elämänsä kuvista ja kokemuksista. Hänen selviytymistarinansa on Ihme.
Turussa tuulista ja aurinkoista.
Posted by quijote at 10:33 AM No comments:
Friday, May 8, 2020
Kuku mulle, kuku muille,
Kuku vielä kerta, toinen;
Tänään on Mateli Kuivalattaren syntymäpäivä. Ilomantsissa, tai ainakin Koitereella kukkui käki eilen. Koitere on osin vielä jäässä. Pääsky päivän lintu oli lentänyt Kylmällärannalla. Meillä on corona ja karanteenit. Matelin aikana olivat toiset kuolot ja kivut. Nälkä, pelko ja hengissäselviämisen kova elo. Kuka tiesi paremmasta, kaikilla sama eläminen elettävänä.
Matelilla oli ainainen iäisyysikävä.
Posted by quijote at 1:20 PM No comments:
Thursday, May 7, 2020
Vanha tammi, talo joenrannalla ja tuoksuva leipä repussa
Talo joen toisella rannalla. Luulin ensin virheellisesti toiseksi taloksi, mutta sitten hoksasin että siinä on talo, jonka ohi kulkiessani tuumin että"Tuohon taloon muutan vielä ennen kuolemaani" Kuka rohkea uskaltaa ostaa arvokkaan perinne ja suojellun talon? Minä, jos rahaa olisi. Ihmisellä pitää olla haaveilun kohteita.
Tässä on vanha tammi. Se saa lehtensä muita myöhemmin. Tammi on suojeltu ja rauhoitettu puu 1700-luvulta.
Tänään Turussa paistaa aurinko. Tynkätori oli täynnä kukkia. Leipäkauppiaalta ostin ihanasti tuoksuvan ruisleivän.
Eräässä liikkeessä oli jalalla pumpattava käsidesiteline. Yritin mielenkiinnosta pumpata mutta ei toiminut. Minulla oli kyllä kertakäyttöhanskat kädessä joten eipä haitannut.
Myöhemmin yritin kuvata lintua jokirannassa. Se oli liian levoton kuvattava.
Posted by quijote at 3:59 PM No comments:
Tuesday, May 5, 2020
Äitienpäivä stressiä ja muutakin huolta
Eilen etsin jotain kirjavarastosta (n.100.000) ja sain tilapäisen nuhan. Se oli itseaiheutettua koska tiedän että olen huono sietämään huonepölyä. Kirjat ovat kahdessa asunnossa ja ne täyttävät kaiken.
Kurkistin myös kaappiin jossa oli osa anopilleni ostamasta puolalisesta kahvikalustosta. Se oli kaunis, anoppi ei arvostanut lahjaani. Luulen että hän ei pystynyt ottamaan keneltäkään vastaan mitään. Anu Pentikin kivikupit hän kolhi pilalle tiskipöydän kulmiin, pakkasi ne laatikkoon ja antoi takaisin. En pahoittanut mieltäni, hänen poikansa pahoitti sitäkin enemmän. ( Hänen serkkunsa sanoi että mamma ei koskaan päässyt avioerostaan yli ja mieheni oli paitsiossa koska eniten muistutti isäänsä) minkä takaia juuri se lapsista, josta mamma välitti vähäsemmin, hoitaa haudan kukituksen. Minä vein kukan, minä jota mamma sieti vähiten. Tässä ei ole järkeä.
Taas on äitienpäivästressi valloillaan. Omalle äidilleni (kohta 95v) lähetin kortin, kirjapaketti tulee myöhässä kuitenkin. Sally Salmisen Katriinan, jossa on Juha Hurmeen hieno suomennos. Se ensimmäinen suomennos olikin kökköä, oli jo mennyt perille. Enni Mustosen Pukijan lähetän huomenna. Ajattelin lähettää Tuula-Liina Variksen uusimman kirjan jahka löydän itseni kirjakaupasta.
Äidin syntymäpäiväjuhlat ovat omituiset 95-vuotisjuhlat koska hän on karanteenissa jo ikänsäkin puolesta. Hänellä on aina ollut ylenpalttiset juhlat. Äiti on rajakarjalainen emäntä. Koitere sivustolla kerrottiin että käki oli kukkunut Koitereella. Mitä kansanperinne sanoo jos käki kukkuu ennen kuin jäät ovat järvestä kokonaan sulaneet? Pääskysiäkin on nähty; älä tule takatalvi.
Sitten hieman karua katsottavaa Turussa.
Tänään täydensin hapankaalivarastoani ja samalla katsoin kirkon seinää. joka oli levähtänyt 0,75 mm viime näkemästä. Se oli silmällä havaittavissa.
Kamera ei näytä koko totuutta. Murtumat ovat paikalla katsottuna isommat.
Posted by quijote at 4:57 PM No comments:
Monday, May 4, 2020
Ötökkähotelli Nummenpakalla. Siellä on enemmänkin jo ennestään. Valkovuokot kukkivat, kuten ne kukkivat aina äitienpäivän aikaan.
Posted by quijote at 10:26 PM No comments:
Saturday, May 2, 2020
Tarkovskin elokuvissa usein sataa sortuneisiin kirkkoihin ja ikonit itkevät väkevästi
Turussa sataa, olkoon se siunaukseksi kaupungillemme. Ortodoksisen kirkkomme seinähalkeamat ovat suurentuneet. Huolenkantajia on varmasti paljon mutta löytyykö valontuojaia. Tuntuu kuin kaikkien kädet olisi sidottu toiminnan suhteen. Toivottavasti kirkkoherralle ei tarjota rahaa kirkon myymisesksi grynderille. Tämä on vaarallista jos se tehdään Suomenkielellä. Vesa sana on vesa, ei vessa. Valpas seurakuntalainen oli huomannut ja kuullut ja pöyristynyt. Näin keväällä versoo siellä ja täällä ja kannoissakin on jo vesoja. Eikä sattumaa ole satumaa.
Tarkovskin elokuvissa on usein murtuneita ja sortuneita kirkkoja joissa kokoontuvat ne kaaikkein osattomimmat ja vähäisimmät veljemme ja sisaremme. Heillä ei ehkä ole manikyrit ja muodot kohillaan, mutta heillä varmaankin on suorenpi suhde Jumalaan kuin joillakin eliittiihmisillä. Näissä elokuvissa soi taivaallinen musiikki taustalla. Usein siellä on nuotion ympärillä istujia ja ikonit itkevät sortuneilla seinillä karvaita kyyneliä sateen noruessa sisälle.
Minua on aina häirinnyt Turun ortodoksisessa seurakunnassa valikoivuus ja ulkoisiin asioihin tuijottaminen. Väki on vaihtunut totaalisesti, sanotaanko kauniisti että persoonat ovat poistuneet takavasemmalle tai kokonaan. Jotakin on tapahtunut todella peruuttamattomasti.
Posted by quijote at 3:51 PM No comments:
Friday, May 1, 2020
Tänään aamulla näin kurkien lentävän pohjoiseen.
Lenin katsoo kaukaisuuteen. Ehkä hän miettii Venäjän nykyistä tilaa. Corona ei kysy poliittista kantaa tai muutakaan, se vain ON. Yksikin naistoimittaja rupesi liian rehelliseksi Venäjän Coronan luvuista ja sai viralliselta taholta uhkaavan varoituksen. Emme halua hänen kuolevan, marttyyreita on aivan liikaa. Mikään ei ole muuttunut siellä toimintamallien suhteen. Ruusu jalustalla lienee osoitus historin vääjäämättömyydestä.
Liljanpatsas oli saanut turva-aidan. Hänellä ei ole maskiakaan. Huomioikaa tuomiokirkko taustalla.
Kaupunki oli hiljainen ja siisti.
Posted by quijote at 3:25 PM No comments:
Newer Posts Older Posts Home
Subscribe to: Posts (Atom)
Edelfeltin Mataleena ja Kristus
Mataleena ei taistele tuulimyllyjä vastaan. Tuulimyllyt ovat Mataleena.
View my complete profile
Kuka kertoisi mitä toristamme tulee
Elämä on elettäväksi annettu
Sopivatko männyt Puolanpuiston puiksi
Österbladin tontti ja kauniit talot
Huikean kaunis sunnuntai tulossa
Mitä helvetillisenpi elämä, sen taatunpi on taivas...
Vanha tammi, talo joenrannalla ja tuoksuva leipä r...
Äitienpäivä stressiä ja muutakin huolta
Tarkovskin elokuvissa usein sataa sortuneisiin kir...
Piken runoja ja kuvia
Puu ja Talo; Turun puutaloja
Antti Seppä. Pikkuisen polkkaa (1)
cafe noirin talo (1)
Isä Mitro Turussa (1)
Jari Tervo Troikka (1)
Jarkko Laine seura ry Turun Kirjastossa (1)
Jokikadun kulttuurikeskus tyhjillään (1)
Jokikadun Kulttuurikeskus. Simon Saari. Turku (3)
Kaikkien Murheellisten Ilo (2)
Maalla olon ihanuus (1)
Ntamo. Tua Forström. Hevosten parissa vietetyn yön jälkeen. (1)
Pääsiäiseksi värjättyjä munia (1)
papin toimenpidekielto Turussa (1)
Polven Kirja ja Vihko (1)
Pyhä Ksenia Pietarilainen (1)
Rauhankone Turun runoviikoilla (1)
Saveen valuva Turun Toriparkki (4)
Simo ja Siiri Aurajoessa (1)
Simon Saari. Turku (2)
Sinikka Tirkkonen. Unohdus (1)
Suomi ajetaan ruokajonoihin (1)
The Tall Ships' Race 2009 (4)
Turun Kaupunginhallitus lopettaa sivukirjastoja (1)
Turun keskiaikaiset markkinat (1)
Turun lähikirjastoja suljetaan (2)
Turun Ortodoksinen kirkko (1)
Turun Ortodoksinen Seurakunta (1)
UFO kukka kukassa (1)
Ukot hölisee joutavia (1)
Talvitonttu istuu nyt kesälomalla